Ujezd

En ujezd (russisk: уе́зд) var en admistrativ inndeling innen Kievriket, Storfyrstedømmet Moskva og Det russiske keiserriket. Det ble brukt fra 1200-tallet av, og beskrev opprinnelig grupper av flere voloster dannet rundt de viktigste byene. En ujezd ble styrt av representanter (namestniker) til fyrsten (knjaz), og fra 1600-tallet av vojvoder.

I 1708 gjennomførte Peter den store en administrativ reform, som delte Russland inn i åtte gubernija (russisk: губерния). Inndelingen i ujezder ble samtidig avskaffet, men ble gjeninnført i 1727, som følge av en ny administrativ reform, denne gang av Katarina I.

Under den sovjetiske administrative reformen i 1923–1929 ble ujezdene omdannet til rajoner (distrikter).

Kategori:Undernasjonale områder i Russland
Kategori:Russlands historie
Kategori:Russiske ord og uttrykk